Miško Vjechas

Miško Vjechas () – senovės majų archeologinė vietovė Gvatemaloje, Čimaltenango departamento šiaurės rytuose, 50 km į šiaurę nuo Gvatemalos miesto, netoli Piškajos ir Motagvos upių santakos. Tai vidutinio dydžio miesto, priklausančio poklasikiniam majų civilizacijos laikotarpiui, liekanos.

Miškas buvo majų pokomamų karalystės sostinė, dar žinoma kaip Pokomamas (Pocomam) ar Sakikachol Nimakakapekas (Saqik’ajol Nimakaqapek). Įkurtas XII a. kalvos viršūnėje kaip gynybinė tvirtovė. XVI a. pr. čia gyveno ~10 tūkst. žmonių. 1525 m. po 3 mėnesių apgulties miestą užėmė Pedras de Alvaradas. Miestas buvo sudegintas ir apleistas. Daug painiavos kelia tai, kad kolonijinių laikų šaltiniuose Miško Vjechu įvardinama Činautla šalia dabartinio Miško miesto.

Miško Vjeche yra išlikę apie 120 statinių liekanų – šventyklų, rūmų, žaidimo kamuoliu aikščių. Dauguma radinių saugoma Musée de l'Homme muziejuje Paryžiuje.

Kategorija:Gvatemalos archeologinės vietos